《春夜次韵》
明代·高得旸

柳叶蛾眉绿，花枝粉脸红。
金鬟笼细雾，绣幕护香风。
夜气三更后，春光二月中。
梨云随蝶梦，来往绕帘栊。

作者简介：（?—1410）名一作德旸。明浙江钱塘人，字孟升，号节庵。迁居临安。洪武间，有司以文学荐，三为校官。永乐初，擢为宗人府经历，充《永乐大典》副总裁。九年，以解缙案，连累下狱，瘐死。有《节庵集》。